
Az arab hódítás Örményországban egy erdélyi történetíró szemszögéből

Rezüme:
Gránátalma: Az arab hódítás Örményországban egy erdélyi örmény történetíró szemszögéből
„A múlt igaz képe elillan”. Ez a kijelentés tökéletesen leírja, milyen próblémával küzd a történetírás. Reinhart Koselleck szerint a történelem nem más, mint a tapasztalatok sorozata, amiből az ember kihámozza történetét. Jelen dolgozatban erre a kihámozásra vállalkozom. Az örmény történetírásban számos tapasztalat kapcsolódik az arab hódítás időszakához. Az erdélyi örmény történetíró, Dondoni Vártán József magyar nyelven írt unikális műve (Örmény Nemzet Históriája) tapasztalatai – hipotézisem szerint – jelentősen eltérnek az örmény történetírói hagyományban ránk maradt tapasztalatól. Dolgozatom célja ennek a tapasztalati különbségnek a vizsgálata. Munkám azonban nem csupán az armenológiai kutatói számára fontos, hanem a magyar történészek számára is, mivel Dondoniról a történetei kutatás megfeledkezett, annak ellenére, hogy az 1800-ban befejezett kézirat – nyomtatásban nem jelent meg – után napjainkig nem készült magyar nyelven olyan történeti munka, ami ilyen alapossággal mutatja be a teljes örmény történelmet.



